LIPPU: 22€ Sis. kahvin ja lottapullan. LIPUT OSTETTAVISSA: Suojeluskuntamuseo, Kauppakatu 17, 60100 Seinäjoki. Aukioloajat: ke 12–18, to, pe ja su 12–16 Varaukset: puh. 06-416 2649 Sähköposti: suojeluskuntamuseo@seinajoki.fi
Muistojen vangit - Yölliset draamakierrokset Suojeluskuntamuseossa
Pyhäinpäivän yönä vuoden 1918 muistojensa vangeiksi jääneet henget nousevat kertomaan kohtaloistaan. Toinen toistaan koskettavampi tarina kietoutuu yhteen ja luo jännitystä illan pimeydessä. Riipaiseva rakkaustarina, väärät syytökset ja ystävyyden koettelemukset ravistuttavat Suojeluskuntataloa perustuksia myöten. Joskus ikävä on vain niin kova, ettei sanoja siihen löydy. Draamakierrokset herättävät Suojeluskuntamuseon henkiin draaman, musiikin ja tanssin keinoin. Äänimaisemat ja valoteokset luovat tunnelmaa eri huoneisiin yön pimetessä ja kolmihenkinen orkesteri siivittää draaman pyörteitä. Monitaiteelliset draamakierrokset pohjautuvat osittain Ilmajoen museosta löydettyihin kirjeisiin ja niissä esiintyvien ihmisten kohtaloihin. Kierrokselle mahtuu yhtäaikaisesti yhteensä 12 osallistujaa ja kierroksia järjestetään yhteensä 10 kappaletta. Kierros päättyy yhteiseen pyhäinpäivän yön juhlaan, jossa on tarjolla kahvia ja pullaa (kahvi ja lottapulla sisältyvät kierroksen hintaan). Muistojen vangit –draamakierrokset Suojeluskuntamuseossa toteutetaan yhteistyössä KultSi – Kulttuurikollektiivi Sillan, Laitakaupungin orkesteri, Preppaamon, Seinäjoen museopalvelut ja Ilmajoen museon kanssa. Draamakierroksia tukevat Taiteen Edistämiskeskus sekä Seinäjoen kulttuuripalvelut. DRAAMAKIERROSTEN AIKATAULUT Huom! Kierroksille mahtuu yhtäaikaisesti maksimissaan 12 henkilöä. Kierroksen pituus n. 1 tunti. Pyhäinpäivän aattona perjantaina 2.11.2018 Klo 17.30 Klo 18.30 Klo 20.00 Klo 21.00 Klo 22.00 Pyhäinpäivänä lauantaina 3.11.2018 Klo 17.30 Klo 18.30 Klo 20.00 Klo 21.00 Klo 22.00 LIPUT 22€ LIPUT OSTETTAVISSA: Suojeluskuntamuseo, Kauppakatu 17, 60100 Seinäjoki. Aukioloajat: ke 12–18, to, pe ja su 12–16 Varaukset: puh. 06-416 2649 Sähköposti: suojeluskuntamuseo@seinajoki.fi KONSEPTI Sami Silén ja Juulia Soidinaho KÄSIKIRJOITUS JA OHJAUS Juulia Soidinaho ÄÄNI- JA VALOSUUNNITTELU Sami Silén ROOLEISSA Virpi Aho Tanja Huuskonen Rami Mäkilaine Ville Orttenvuori Juulia Soidinaho ORKESTERI Laitakaupungin orkesterin soittajia TEKNIIKAN RAKENNUS Soundaces studio ja Preppaamo VISUAALINEN ILME JA TUOTANTO Maiju Mäkelä TUOTANTO KultSi – Kulttuurikollektiivi Silta ry. & Seinäjoen museopalvelut
Ei ennakkoilmoittautumista. Tiedustelut 040-7428812/Tuula tai 0400-566852/Kaitsu
Kolmena torstaina (18.10., 25.10. ja 1.11.) klo 18.15 - 21.00 Härmän Kylpylässä Fuskua perusteitten osaajille ja Laivastoswingiä perusteista alkaen. Ohjaajina Tuula Nummela ja Kai Tamminen. Tervetuloa oppimaan kanssamme mukavassa seurassa. www.tanssiaskeleet.fi
Puhumassa Veijo Piipponen ja Aulikki Hartikainen-Piipponen. Olet lämpimästi tervetullut!
Rustoopuorin kanta-asiakaspäivä ja Tekijä Esiin -tapahtuma
Tervetuloa Rustoopuorin kanta-asiakaspäivään! Paikalla vieraina ovat Ateljé Hannetar ja Fiini Naturally -edustajat. Ateljé Hannettaren huovutetut työt ovat ihastuttaneet niin Suomessa kuin ulkomaillakin. Tuotevalikoimasta löytyy käyttöesineitä sekä sympaattisia koriste-esineitä. Kaikki tuotteet huovutetaan käsityönä Jurvassa. Fiini Naturally - artesaani luonnonkosmetiikkaa Pohjanmaalta. Nämä tuotteet näyttävät ja tuntuvat hyvältä! Fiinin tuotteissa ekologisuus ja kemikaalittomuus ovat avainsanoja. Tule tutustumaan tuotteisiin tarkemmin ja osta itselle sekä lahjaksi pientä hemmottelua. Samalla voit tehdä persoonalliset valmiiksi paketoidut lahjaostokset isänpäiväksi. Lisäksi tarjoamme kahvit, tarjouksia ja arvontaa!
Oppilaskonsertti musiikkiopistolla/Seinäjoki
Etelä-Pohjanmaan musiikkiopiston oppilaat esiintyvät
Tänään estradilla viulisteja ja pianisteja. Vastuuopettaja Anne Orpana.
Lempeä draama naisten välisestä, kaiken kestävästä ystävyydestä.
Nyt ensi kertaa suomeksi nähtävä tanskalaisnäytelmä kuvaa sitä, mitä ystävän eteen on valmis tekemään. Susanna on vahva oman tiensä kulkija: menestynyt, hauska, elämässään pitkälle päässyt toimittaja. Eronnut ja lapseton nainen osaa nauttia vapaudestaan, työstään ja rakkaiden ystäviensä seurasta. Mutta edessä on ylittämätön este. Susanna joutuu kohtaamaan oman heikkoutensa sairastuessaan Alzheimerin tautiin vain vähän yli viisikymppisenä. Kun näppäimistö ei enää tottele ja keittiö vaihtelee paikkaa, on ystävien aika tulla hätiin. Rooleissa: Liisu Aurasmaa, Maria Pere, Mari Pöytälaakso ja Mia Vuorela
Lippu 10e / eläkeläiset, opiskelijat 7e. Liput ovelta käteisellä tai kortilla.
Teija Niku Kvartetti konsertoi Seinäjoella 31.10.2018
Taideyliopiston Sibelius-Akatemian Seinäjoen yksikön konserttisyksy jatkuu harmonikkavetoisen kansanmusiikin parissa. Hotelli-ravintola Alman lavalle saapuu musiikin maisteri Teija Nikun kvartetti, joka on Nikun toisen soololevyn, Memento, ympärille rakennettu kokoonpano. Kvartetin muusikot Joakim Berghäll, nurmolaislähtöinen Juha Kujanpää ja Tero Tuovinen tunnetaan monipuolisesta osaamisestaan niin jazzin, kansanmusiikin kuin teatterimusiikinkin saralla. Teija Niku operoi pääasiassa kansanmusiikkikentällä, ja hän on tehnyt viime vuodet kansainvälistä uraa erityisesti Yhdysvalloissa ja Saksassa. Teija Niku Kvartetin musiikissa kansanmusiikki kohtaa jazz-vaikutteet raikkaalla tavalla. Memento-levyn keskiössä ovat Nikun harmonikka ja laulu, ja sen sävellyksissä Niku ei halunnut rajoittua kansanmusiikille tyypillisiin tanssilajeihin, vaan antaa entistä enemmän tilaa luovuudelle, liian tiukkoja genrerajoja ja lokeroimista vältellen. Nikun sävellysten lisäksi levyllä on aivan uusi versio Tapio Rautavaaran klassikosta Juokse sinä humma sekä Yksi ruusu on kasvanut laaksossa -kansanlaulu, tällä kertaa makedonialaiseen Eleno Kerko -sävelmään sovitettuna. Teija Niku Kvartetti välittää levyn mystissävytteistä harmoniaa livenä alkuperäisiä sovituksia kunnioittaen, jättäen kuitenkin tilaa jokaisen soittajan persoonalliselle tulkinnalle sekä improvisaatiolle. Teija Niku, harmonikka, laulu Joakim Berghäll, saksofoni, kitara Juha Kujanpää, piano Tero Tuovinen, basso
K65-Kulttuurikeskiviikot Seinäjoen taidehallilla
Kaiken kansan kulttuurikerho kerran kuussa keskiviikkoisin!
Suosittu K-65 Kulttuurikeskiviikko jatkuu Taidehallilla! Kulttuurikeskiviikkoisin tullaan matalan kynnyksen yli kulttuurin äärelle ja vietetään aikaa yhdessä tehden ja ihmetellen! Jokaiselle kerralle on oma teemansa ja vetäjänsä. Toimintakerta koostuu aina teemanmukaisesta tekemisestä sekä yhdessä jutustelusta. Syksyn 2018 Kulttuurikeskiviikot: 22.8. klo 13 Yhteisötaidetta teemalla "Armas elämä": äänimaisema ja tarinat 26.9. klo 13 Yhteisötaidetta teemalla "Armas elämä": kädentaidot 31.10. klo 13 Musiikki 21.11. klo 13 Teatteri 12.12. klo 13 Jouluspesiaali Lämpimästi tervetuloa vanhat ja uudet kerholaiset! Tähän porukkaan sopivat sekä kulttuurin harrastajat että vasta kulttuurista kiinnostuneet. Toiminta on maksutonta eikä vaadi ennakkoilmoittautumista. Ikäraja K-65. Kulttuurikeskiviikon järjestää Seinäjoen kaupungin kulttuuri- ja ikääntyneiden palvelut yhteistyössä Seinäjoen kaupunginteatterin ja kaupunginkirjaston kanssa.
Bugg ja Valssi peruskurssit kolmena maanantaina (22.10., 29.10. ja 5.11.) klo 18.15 - 21.00 Härmän Kylpylässä. Ohjaajina Tuula Nummela ja Kai Tamminen. Tervetuloa oppimaan kanssamme mukavassa seurassa. www.tanssiaskeleet.fi
Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi
Tohvelisankarin Rouva Jurvan Teatterissa
Maria Jotunin huvinäytelmä Tohvelisankarin Rouva Jurvan teatterin syksyssä!
Tänä syksynä tuomme näyttämölle uutta vanhaa Maria Jotunin näytelmän: TOHVELISANKARIN ROUVA. Ohjaajalta lainattua: ”Maria Jotunin näytelmässä TOHVELISANKARIN ROUVA riitelevät raha ja rakkaus. Jotunin klassikko riemastuttaa ja herättää ajatuksia edelleen. Nuo ikiaikaiset teemat koskettavat meitä jokaista, vaikka yhteiskunta ympärillämme on muuttunut. Ihmisen perusvietit eivät muutu! Jotuni kirjoittaa komediaa, mutta Jurvan näyttämöllä ilmaisu menee lähelle farssia! Vakavakin tilanne pyörähtää päälaelleen! Ihminen on raadollisuudessaan ja intohimossaan aika koominen otus! Sodassa ja rakkaudessa kaikki keinot ovat, tunnetusti, luvallisia! Tervetuloa yllättävien käänteiden ja vaihtuvien tilanteiden pyörteisiin!” -Eija-Irmeli Lahti- Ensi-iltamme on 6.10.2018 klo.18.00 Jurvan Teatteritalolla. Liput 20€ / Ryhmätarjous (sisältää väliaika tarjoilun) Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi Esitysaikataulun löydätte: www.jurvanteatteri.fi tai Facebookista: Jurvan Teatteri
42 € Katso VIP-illat sekä KEIKKA-illat sivuiltamme!
KOLMAS NAINEN MUSIKAALI - Tästä asti aikaa
Kaupungin parhaimmat bileet - rokkikapakka avoinna - tule ja viihdy!
Rokki-kapakka avoinna aina puolitoista tuntia ennen musikaalin alkua. Tule ja viihdy!
Tästä asti aikaa -musikaali kertoo kahden unelmiaan tavoittelevan, liki kolmekymppisten Turon ja Emman, ja näiden lähipiirin tarinan. Se on realistinen kuvaus ihmisen tempoilusta yhteiskunnan asettamissa rappusissa ja ansoissa – mutta se on myös rakkaustarina. Päärooleissa laulavat Olli Rahkonen ja Reeta Vestman. Jutun juoni on Kolmas nainen -yhtyeen sekä muusikko ja lauluntekijä Pauli Hanhiniemen muiden kokoonpanojen musiikissa. Myös tarinan hahmot nousevat näiden laulujen maailmasta. Musikaalissa on mukana tuttuja hittejä, mutta myös harvinaisempia helmiä Hanhiniemen pitkän uran ajalta. "Kolmannen naisen kappaleet elää porskuttavat edelleen vahvoina. Ne kuvaavat yhtälailla tätä aikaa, kuin sitä, jolloin ne on tehty. Se on klassikon merkki. Ja koko ajan Hanhiniemi on tehnyt myös uutta musiikkia. Hän onkin osannut olla monella tavalla hyvä! " BACKSTAGE VIP Lipun hintaan 68€ sisältyy Musikaalilippu, rokkimenu-ruokailu ennen esitystä, Road 66 to Alavus - väliaikatarjoilut, aulapalvelu, erikoisohjelmaa rokki-kapakassa haastatteluita ja rokkipaita-fiilistä! Yhteistyössä: Fazer, Hartwall, Lennnol, Netticket
25 €, sisältää matkan, opastukset, pääsymaksut, aamukahvin, lounaan ja virvokkeita. Retkimaksu maksetaan ilmoittautumisen yhteydessä ennakkoon Pohjalainen rakennusperintö ry:n tilille FI91 4928 0010 0428 78.
Meillä ja meirän krannis - opastettu retki Lakeuden rakennusperintöön
Opastettu retki Lakeuden rakennusperintöön.
Lakeuden ristin edustalta, Ala-Kuljunkatu 2
Opastettu retki Lakeuden rakennusperintöön esittelee eteläpohjalaista maisemaa ja rakennusperintöä Seinäjoella ja Ilmajoella. Retkellä oppaat kertovat tarinoita matkalla ja kohteissa. Lähtö klo 9.00 Seinäjoki, keskusta (Ala-Kuljunkatu 2, Lakeuden Ristin edusta) 9.15 Joupin Vanha Tupa aamukahvi, tee ja kropsu (kropsu, hillo, kermavaahto) isäntä esittelee talon ja sen historian 10.15 Niemistö, Katila, Alajoki, jokivartta Mukana Ilmajoen opaskerhon opas Lakeusmaiseman historiaa, jokisaunoista jne. 11.00 Yli-Laurosela Kauden omenia, virvokkeita Talon henkilökunta avustaa opaskerhon opasta 12.30 kohti Rinta-Röyskön tupaa 12.45 Lakeuden Luontopalvelut Lounas, lohisoppa, leipä, juomat, kahvi ja ”mokkooset ” Isäntä tarinoi ruokailun aikana 13.45 kohti Seinäjokea 14.10 Seinäjoen pääkirjaston uudisrakennus Apila opastettu kierros kirjastossa, oppaina Juhani Lahti ja Tuija Ahola mahdollisuus omakustanteiseen kahviin kirjaston kahvilassa 15.00 retki päättyy Retken hinta sisältää matkan, opastukset, pääsymaksut, aamukahvin, lounaan ja virvokkeita. Retkimaksu maksetaan ilmoittautumisen yhteydessä ennakkoon Pohjalainen rakennusperintö ry:n tilille FI91 4928 0010 0428 78. Matka tehdään kahdella bussille ja matkalle pääsee mukaan 100 ensiksi ilmoittautunutta.
LABORATORIOTUTKIMUKSIA - MITEN NAUTASI TUTKITAAN?
OHJELMA 9.30 Kahvi 10.00 Ryhmä 1: Laboratorio: laboratoriopalvelut, Delvo-testi Ryhmä 2: Luokka: utareiden avaus, utareiden anatomia 11.15 Lounas 12.00 Luento: Rehuanalyysi ja appeen säätäminen 13.00 Ryhmä 1: Luokka: utareiden avaus, utareiden anatomia Ryhmä 2: Laboratorio: laboratoriopalvelut, Delvo-testi 14.15 Kahvi ja omatoiminen tutustuminen Valma-kauppaan ILMOITTAUDU VIIMEISTÄÄN 24.10. https://elomake.helsinki.fi/lomakkeet/90630/lomake.html Hankkeen internetisivut ja videot: https://www.helsinki.fi/fi/ruralia-instituutti/tyotavoilla-tulosta-maitotiloille TERVETULOA TIEDON ÄÄRELLE!
Liput 23 €/20 €, ennakkomyynti Etelä-Pohjanmaan musiikkiopisto
Kauas pilvet karkaavat - Mestari ja kisällit -tangokonsertti
Elävän perinnön tangokonsertti esiintyjinä Markus Allan ja tangonuoret sekä Rami Loukolan orkesteri.
Kauas pilvet karkaavat - Mestari ja kisällit on Euroopan kulttuuriperintövuoden 2018 tapahtuma, joka tuo esille tangoa elävänä perintönä.Tangokonsertin esiintyjinä ovat Markus Allan ja tangonuoret: Elli-Noora Janhonen, Joonas-Ville Hietaniemi, Tytti Pihlajamäki, Charlotta Saari, Tenho Zitron, Tuulikki Kuuskeri, Markus Kinnunen ja Emilia Vahasalo. Säestäjänä Rami Loukolan orkesteri. Tapahtuma on osa Etelä-Pohjanmaan Euroopan kulttuuriperintövuoden 2018 tapahtumaa, johon kuuluvat Kulttuuriperintöä tangon askelin -kulttuuriperintöseminaari pe 26.10.2018 klo 9-16 ja Meillä ja meirän krannis - opastettu retki Lakeuden rakennusperintöön la 27.10.2018 klo 9-15.
Tutustu taidenäyttelyyn lyhyellä ja napakalla lounaskierroksella
Lounaskierros on lyhyt ja ytimekäs, lounastunnin oheen sopiva kierros Taidehallin näyttelyssä. Ohjelmassa tutustuminen kansainväliseen Silence-ryhmänäyttelyyn. Lounaskierros sisältyy pääsymaksuun (3/2€ tai Museokortti).